**Ford România și Inspectoratul Școlar Județean Dolj oferă în premieră un program online de conducere preventivă pentru elevii craioveni**

* Ford România și Inspectoratul Școlar Județean Dolj anunță astăzi demararea, pentru prima dată în format online, a programului „BeCool – Gândește înainte!” în liceele din Craiova.
* Aflat sub umbrela Ford Driving Skills for Life, „BeCool – Gândește înainte!” este implementat în Romania cu ajutorul echipei campioană națională de raliuri, Napoca Rally Academy
* Peste 15,500 de elevi din Brașov, București, Craiova și Cluj au participat până acum la acest program, desfășurat în licee.

**Craiova, 30 martie 2020**. Ford România, prin latura sa filantropică - Ford Motor Company Fund și Inspectoratul Școlar Județean Dolj anunță demararea, **pentru prima oară în format online**, a bine-cunoscutului său program de conducere preventivă „BeCool – Gândește înainte!”.

„**BeCool- Gândește înainte!”** este un proiect ce se desfășoară sub umbrela binecunoscutului program gratuit de conducere preventivă **Ford Driving Skills for Life**, pe care Ford l-a demarat în România în anul 2014 cu ajutorul echipei campioană națională de raliuri- **Napoca Rally Academy**. Ford Driving Skills for Life se adresează tinerilor șoferi, în special celor cu vârsta cuprinsă între 18 și 24 de ani, aceasta fiind categoria cea mai expusă la accidente, ca urmare a lipsei de experiență la volan.

Prin „**BeCool- Gândește înainte**!”, Ford își propune să ajungă la categoria de vârstă interesată de obținerea permisului de conducere. Astfel, programul este gândit în mod special pentru educarea şi conştientizarea de către elevii claselor a XI-a şi a XII-a a riscurilor la care se expun în trafic.

Ford lansează acest program în varianta sa online, în contextul crizei generate de răspândirea Coronavirus și în cadrul „Școala Altfel”. Sesiunile vor avea loc în perioada 30 martie- 3 aprilie.

„În momente dificile precum acestea, Ford, împreună cu Inspectoratul Județean Dolj s-au gândit să vină în sprijinul elevilor craioveni cu primul curs online gratuit de conducere preventivă. Educarea viitorilor șoferi încă de pe băncile școlii este un aspect foarte important asupra căruia Ford și-a îndreptat atenția. Modul în care elevii se vor raporta la regulile din trafic își va pune amprenta asupra întregii lor experiențe de conducere, precum și asupra modului în care vor înțelege să respecte alți participanți la trafic. Prin programul „BeCool – Gândește înainte!”, încercăm să tragem un semnal de alarmă cu privire la riscurile asociate conducerii imprudente și astfel să contribuim la scăderea numărului de victime de pe șoșelele din România”, a declarat **Ian Pearson**, Președinte Ford România și director al fabricii Ford din Craiova.

**Bogdan Marișca**, pilot de raliuri al Napoca Rally Academy: „Încercăm să ne adaptăm acestor vremuri dificile și să aducem în atenția elevilor, de această dată online, subiecte cotidiene de real interes, asociate teribilismului la volan. Suntem bucuroși să beneficiem de sprijinul autorităților locale în demersul nostru de a-i ajuta pe elevi să înțeleagă importanța educației rutiere”.

Acest program de conducere preventivă, implementat în parteneriat cu Inspectoratului Școlar Județean Dolj, este desfășurat pentru prima dată în sistem online.

”Campania adresată elevilor doljeni este importantă și oportună, în această perioadă, deoarece învățarea online determină implicarea unui număr însemnat de elevi interesați de tema abordată – educația rutieră. Ideea centrală a acestei campanii o reprezintă conducerea preventivă, promovarea activităților orientate spre formarea atitudinilor și deprinderilor de comportament responsabil in trafic.”, a precizat prof. **Leontina Monica Sună**, Inspector Școlar General al Inspectoratului Școlar Județean Dolj.

Ford estimează că peste 800 de elevi din peste 20 de licee din Craiova vor beneficia de cursurile online derulate de instructorii Ford Driving Skills for Life de la Napoca Rally Academy, cu ajutorul Inspectoratului Școlar Județean Dolj.

Din 2016, anul demarării „BeCool- Gândește înainte!” și până în prezent, peste 15,500 de liceeni din Brașov, Craiova, București și Cluj au fost instruiți.

# # #

***Despre Ford Motor Company Fund***

*Ca ramură filantropică a Ford Motor Company, misiunea Ford Ford este să consolideze comunitățile locale și să facă viața oamenilor mai bună. Colaborând cu dealeri și parteneri non-profit din 63 de țări, Ford Fund asigură acces la oportunități și resurse care ajută oamenii să-și atingă potențialul maxim. Începând cu 1949, Ford Fund a investit peste 2 miliarde de dolari în programe de susținere a educației, programe de promovare a condusului defensiv sau în programe menite să încurajeze angajații să practice voluntariatul. Pentru mai multe informații, vizitați site-ul* [www.fordfund.org](http://www.fordfund.org) *și urmăriți paginile @Ford Fund* de [Facebook](https://www.facebook.com/FordFund/) și [Twitter](https://twitter.com/fordfund_).

***Despre Ford Motor Company***

*Ford Motor Company este o companie globală cu sediul la Dearborn, Michigan. Compania proiectează, produce, promovează și asigură service pentru o gamă completă de autovehicule, camioane, SUV-uri și autovehicule electrice Ford, precum și autovehicule de lux Lincoln, oferă servicii financiare prin Ford Motor Credit Company și urmărește planul de a deveni lider în domeniile electrificare, autovehicule autonome și soluții de mobilitate. Ford are aproximativ 190.000 de angajați în toată lumea. Pentru informații suplimentare privind Ford, produsele sale sau Ford Motor Credit Company, vizitați* [*www.corporate.ford.com*](http://www.corporate.ford.com)*.​*

***Ford Europa*** *produce, vinde și servisează vehicule sub marca Ford pe 50 de piețe individuale și are aproximativ 46.000 de angajați la facilitățile proprii și aproximativ 61.000 de angajați când sunt luate în considerate asocierile în participațiune și entitățile neconsolidate. În plus față de Ford Motor Credit Company, operațiunile Ford Europa includ Divizia Ford de Relații cu Clienții și 19 de facilități de producție (12 deținute integral sau asocieri în participațiune consolidate și șapte asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.​*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Contact:** | **Ana-Maria Timiș Simona Ciulu** | |  | Ford Romania Inspectoratul Școlar Județean Dolj | |  | +40731210108 +40743088832 | |  | [atimis](mailto:atimis)@ford.com [simona.ciulu@isjdolj.ro](mailto:simona.ciulu@isjdolj.ro) | |  |  |